| **Студијски програм: ОАС Геоинформатика** |
| --- |
| **Назив предмета: Завршни – дипломски рад (ГИС411)** |
| **Наставник:** [*сви*](about:blank) *наставници на студијском програму ОАС Геоинформатика* |
| **Статус предмета**: **Обавезни** |
| **Број ЕСПБ: 10** |
| **Услов: положени сви испити према предвиђеном плану студијског програма** |
| **Циљ предмета**  Примена стечених знања и метода при свеобухватном истраживању проблема и процеса из научних дисциплина геоинформатике. Истовремено, предвиђено је коришћење савремене методологије у истраживању и анализи података, као и адекватан приказ резултата у виду научног стила писања рада.  Циљ је и оспособљавање студената за изазове савременог геоинформатичког образовања и рапидног развоја науке из различитих географских дисциплина.  Поред тога, циљ израде и одбране завршног рада је развијање способности код студената да резултате самосталног рада припреме у погодној форми јавно презентују, као и одговарају на примедбе и питања у вези задате теме |
| **Исход предмета**  Оспособљеност студената да самостално примењују претходно стечена знања из различитих области које су изучавали, ради сагледавања структуре задатог проблема и његовој систематској анализи у циљу извођењу закључака о могућим правцима његовог решавања. Самостално коришћење литературе, чиме се проширују знања из изабране области и проучавају различите методе и радове који се односе на сличну проблематику. Самостално изучававање и решавање задатака из области задате теме. Разумевање комплексности и сложености проблема из области њихове струке.  Исход дипломског рада представља добијање оргиналног научног или стручног рада, чији резултати треба да дају одређени допринос у каснијим детаљнијим и озбиљнијим истраживањима дате научне дисциплине или географског подручја. Студенти стичу вештине геоинформатичара које ће бити у стању да примене на радним местима. |
| **Садржај предмета**  Формира се појединачно у складу са потребама и облашћу која је обухваћена задатом темом завршног рада. Студент у договору са ментором сачињава завршни рад у писменој форми у складу са предвиђеним стандардима Природно-математичког факултета техничких наука. Студент припрема и брани писмени завршни рад јавно у договору са ментором и у складу са предвиђеним стандардима. Студент проучава стручну литературу, стручне и завршне радове студената који се баве сличном тематиком, врши анализе у циљу изналажења решења конкретне теме која је дефинисан задатком завршног рада. |
| **Методе извођења**  Ментор завршног рада саставља задатак завршног рада и доставља га студенту. Студент је обавезан да завршни рад изради у оквиру задате теме која је дефинисана задатком завршног рада. Током израде завршног рада, ментор може давати додатна упутства студенту, упућивати на одрећену литературу и додатно га усмеравати у циљу израде квалитетног завршног рада. У оквиру теоријског дела завршног рада студент обавља консултације са ментором, а по потреби и са другим наставницима који се баве проблематиком из области теме завршног рада. У оквиру задате теме, студент по потреби врши и одређена мерења, испитивања, бројања, анкете и друга истраживања, ако је то предвиђено задатком завршног рада. Студент сачињава завршни рад и након добијања сагласности од ментора, електронску или штампану верзију доставља на увид комисији. Одбрана завршног рада је јавна, а студент је обавезан да након презентације усмено одговори на постављена питања и примедбе. |
| **Оцена знања: максимални број поена је 100** |