| **Студијски програм: Аналитичар заштите животне средине, Дипломирани еколог, ОАС Професор географије, ОАС Географија, ОАС Геоинформатика** | | | | |
| --- | --- | --- | --- | --- |
| **Назив предмета: Географија животне средине (Г206)** | | | | |
| **Наставник:** [**др Владимир М. Стојановић**](http://../../Knjiga%20nastavnika/Vladimir%20Stojanovic.doc) | | | | |
| **Статус предмета: Изборни** | | | | |
| **Број ЕСПБ: 7** | | | | |
| **Услов: нема** | | | | |
| **Циљ предмета**  Стицање знања о значају географских фактора (геолошких, хидролошких, педолошких, биогеографских, демографских, привредних и рурално-урбаних) за процесе у животној средини и њихов утицај на стварање неравнотежа, односно, деградацију и загађивање животне средине. | | | | |
| **Исход предмета**  Формирање критичког става, на бази научних чињеница, о савременим проблемима животне средине изазваних како природним, тако и антропогеним факторима.Могућност преношења стеченог знања у циљу географско-еколошког образовања и заштите животне средине и природе. | | | | |
| **Садржај предмета**  *Теоријска настава*  Дефинисање и појашњење основних појмова (хронологија географије животне средине, геоекологија, промене у животној средини, управљање животном средином, одрживи развој); Космички фактори животне средине (утицај положаја Земље на климатске варијације, космичка зрачења, удари космичких тела); Геолошки фактори (утицај тектонике плоча на живи свет, вулкани и живи свет, екосистемска функција стена); Атмосфера и загађивање ваздуха (врсте загађивања ваздуха, ефекат стаклене баште, климатске промене и њихов утицај на живи свет и човека; деградација озонског омотача, киселе кише); Хидросфера и животна средина (значај воде у природи, коришћење вода, врсте загађивања вода, проблеми са загађењем у руралним и урбаним срединама); Земљиште и животна средина (основна својства земљишта, екосистемска функција земљишта; утицај човека на земљишта); Екосистеми, биодиверзитет и њихова угроженост (глобални циклуси и системи од значаја за живот, распоред и угроженост биома, утицај човека на биодиверзитет); Заштита природе (хронологија, појам и врсте заштићених подручја, значај заштите природе); Утицај становништва, привреде и насеља на животну средину (пораст броја становника, пољопривреда, енергетика, индустрија, саобраћај, туризам).  *Практична настава*  Анализа стања животне средине непосредног окружења кроз истраживачки рад и прикупљање доступних података на терену (урбанистички завод, хидро-метеоролошки завод, завод за заштиту природе). Методологија истраживања секундарне грађе, литературе и интернета за подробније упознавањем са стањем глобалне животне средине. | | | | |
| **Литература**  1. Стојановић, В., Пантелић, М., Павић, Д., (2014): Географија животне средине. Департман за географију, туризам и хотелијерство, ПМФ, Нови Сад. | | | | |
| **Број часова активне наставе:**  **5 (75)** | **Теоријска настава: 3** | | **Практична настава: 2** | |
| **Методе извођења наставе**  Усмено излагање и презентације. Интерактивна настава. Илустративно-демонстративна метода. Теренски рад. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **0-5** | писмени испит | |  |
| практична настава | **0-5** | усмени испит | | **30-45** |
| колоквијум-и | **20-40** |  | |  |
| семинар-и | **0-5** |  | |  |